ועדת הכספים, כנסת 16, פרוטוקול מספר , 2005-06-01 10:00

יעקב ליצמן: הסעיף הבא על סדר היום: הפחתת אגרת רישוי לרכב עם מנוע דיזל בתקנות התעבורה.

דפנה עין-דור: במסגרת תקנות התעבורה יש תוספת אגרה לרכבי דיזל, כיום היא 1,669 שקלים.

דפנה עין-דור: הבקשה שלנו היא להפחית אותה ל-1,500 שקלים בעקבות העלאת הבלו על הסולר ב-1 ביוני.

דפנה עין-דור: כאשר אושר הסדר הסולר בחודש ינואר 2005 על ידי ועדת הכספים, הוצג במקביל המתווה שאושר עקרונית על ידי ועדת הכספים, המתווה של הפחתת אגרת הרישוי.

יעקב ליצמן: אנחנו מציעים הורדה גדולה יותר, למשל 1,400 שקלים.

אהוד רצאבי: אני רוצה לשאול, היום מחירי הדלק והסולר כבר זהים?

דפנה עין-דור: המחיר הרשמי זהה, אבל אין פיקוח על מחירי הסולר.

דפנה עין-דור: בפועל, יש הנחות על קנייה במזומן.

דפנה עין-דור: הפער נובע בעקבות המיסוי.

דפנה עין-דור: התוספת באה כדי לפצות על היעדר מיסוי.

אהוד רצאבי: אם בזמנו היתה הצדקה להטיל תוספת אגרה על רכבי דיזל, היא הוטלה בגלל שמחירי הדלק לרכב דיזל נמוכים יותר.

אהוד רצאבי: כעת, כאשר מחירי הבנזין והסולר זהים - - -

סמדר אלחנני: יהיו זהים.

אהוד רצאבי: מתי הם יהיו זהים?

דפנה עין-דור: ב-2009.

אהוד רצאבי: האם המגמה שלכם היא להפחית גם את התוספת?

דפנה עין-דור: בוודאי, ב-1 ביולי 2008, התוספת תגיע ל-0.

דפנה עין-דור: מצורף לוח לתקנות.

יעקב ליצמן: על כל זה דנו בזמנו, זה לא חדש.

יעקב ליצמן: אני מעמיד להצבעה את תקנות התעבורה (הפחתת אגרת רישוי לרכב עם מנוע דיזל), מי בעד ההפחתה כפי שתיקנו, קרי, 1,400 שקלים, ירים את ידו.

יעקב ליצמן: בעד – 5 נגד – אין נמנעים – אין תקנות התעבורה (הפחתת אגרת רישוי לרכב עם מנוע דיזל), נתקבלו.

יעקב ליצמן: תקנות התעבורה (הפחתת אגרת רישוי לרכב עם מנוע דיזל) ל-1,400 שקלים אושרו.

יעקב ליצמן: אני מודה לכולם.